**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՀՈՒՆԻՍԻ 25-Ի N 908-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

 **ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

Հայաստանի Հանրապետության մաքսային օրենքի 20-րդ հոդվածի, ինչպես նաև Հայաստանի Հանրապետության Կառավարության 2000 թվականի դեկտեմբերի 31-ի N 902 որոշման 2-րդ կետի «ա» ենթակետի համաձայն սահմանվել է Հայաստանի Հանրապետության 2004 թվականի հոնիսի 25-ի «Հայաստանի Հանրապետությունից փայտանյութի և դրանից պատրաստված որոշ ապրանքների արտահանման կարգը սահմանելու մասին» N 908-Ն որոշումը։

2022 թվականի հոկտեմբերի 17-ին ուժը կորցրած է ճանաչվել Հայաստանի Հանրապետության մաքսային օրենքը։ 2023 թվականի դեկտեմբերի 6-ին Հայաստանի Հանրապետության Նախագահի կողմից ստորագրվել է «Էկոպարեկային ծառայության մասին» և «Հայաստանի Հանրապետության անտառային օրենսգրքում լրացումներ և փոփոխություններ կատարելու մասին» ՀՀ օրենքները, վերջինիս համաձայն փայտանյութի և դրանից պատրաստված որոշ ապրանքների արտահանման լիազորությունները (Անտառային օրենսգրքի 7-րդ հոդվածի 31 ենթակետ) վերապահվել է շրջակա միջավայրի նախարարությանը, որը նշված գործառույթն իրականացնում է «Հայանտառ» պետական ոչ առևտրային կազմակերպության միջոցով։ Միաժամանակ Հայաստանի Հանրապետության կառավարության 2023 թվականի նոյեմբերի 23-ի N 2017-Ն որոշման 4-րդ կետի 5-րդ ենթակետի «բ» պարբերությամբ ևս սահմանվել է, որ «Արտահանվող և ձեռք բերված փայտանյութի կամ դրանից պատրաստված ապրանքների համապատասխանության մասին» եզրակացությունը տրամադրվում է շրջակա միջավայրի բնագավառի լիազոր մարմնի կողմից։

Վերոնշյալ հանգամանքներով պայմանավորված անհրաժեշտություն է առաջացել փոփոխություններ իրականացնել Հայաստանի Հանրապետության կառավարության 2004 թվականի հունիսի 25-ի N 908-Ն որոշման մեջ՝ համապատասխանեցնելով իրավական պահանջներին և լիազորող դրույթներին։

**2. Առաջարկվող կարգավորման բնույթը**

Հայաստանի Հանրապետության կառավարության 2004 թվականի հունիսի 25-ի N 908-Ն որոշուման մեջ փոփոխություն կատարելու մասին որոշման նախագծի ընդունմաբ կարգավորում է արտահանվող և ձեռք բերված փայտանյութի կամ դրանից պատրաստված ապրանքների համապատասխանության մասին եզրակացության տրամադրման գործընթացը։

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է շրջակա միջավայրի նախարարության կողմից:

**4. Ակնկալվող արդյունքը**

Հայաստանի Հանրապետության կառավարության 2004 թվականի հունիսի 25-ի N 908-Ն որոշումների մեջ փոփոխություններ կատարելու մասին որոշման նախագծի ընդունմաբ համապատասխանեցվում է գորոծող իրավական նորմերի պահանջներին։

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Հայաստանի Հանրապետության կառավարության 2004 թվականի հունիսի 25-ի N 908-Ն որոշումների մեջ փոփոխություններ կատարելու մասին որոշման նախագծի ընդունմաբ պետական բյուջեի եկամուտներում և ծախսերում սպասվելիք փոփոխություններ չի նախատեսվում։

 **6․ Կապը ռազմավարական փաստաթղթերի հետ**

 Հայաստանի Հանրապետության կառավարության 2004 թվականի հունիսի 25-ի N 908-Ն որոշումների մեջ փոփոխություններ կատարելու մասին որոշման նախագիծը կապված չէ ռազմավարական փաստաթղթերի հետ։